EkBass/fiwiki-20250220-pages-articles huggingface dataset:
Tuomas Teppoinen

Tuomas Teppoinen (k. 1609, syntymäaika ja -paikka tuntemattomat) oli ratsumestari ja knaappitalollinen Karjalankannaksen Äyräpäästä. Teppoisen vanhempia ei tunneta, mutta hänen puolisonsa oli Anna Svennintytär. Teppoinen asui vuosien 1522-1523 tietämissä Kivennavalla ja hänet mainitaan vuodesta 1572 venäläissotien eli ns. pitkän vihan aikana vakoojana, mistä hän sai 1573 palkinnoksi verovapauden Muolaan Valkiapään kylässä olleeseen tilaansa. Teppoisen ratsujoukot kunnostautuivat 1576 useissa taisteluissa siinä määrin, että useimpien osallistujien määrä-aikainen verovapaus muutettiin 19. syyskuuta 1594 elinikäiseksi. Heidän oli oltava aatelismiesten tavoin valmiit ratsupalvelukseen verovapaiden tilojensa edestä. Vuodesta 1578 muodostetun lippueen ratsumestarina toiminut Teppoinen oli miehineen 1580 valloittamassa Pontus De la Gardien kanssa Käkisalmen lääniä, 1599 Kaarle-herttua lähetti hänelle Helsingistä suosiollisen kirjeen, jossa kehotti Teppoista valvomaan itärajan turvallisuutta. Hänen ratsumieslipuston vahvuus oli enimmillään 400 miestä. Teppoinen sai palkaksi ansioistaan hallitukselta neljä savua läänitysmaata sekä kaupunkiasunnon Viipurista. Teppoisesta on kaunokirjallinen kuvaus Santeri Ivalon ja Kyösti Vilkunan kirjassa Suomalaisia sankareita. ==Lähteet== ==Aiheesta muualla== * Tiedustelutalonpojat * Vapaakirja 1594, suomentanut Aulikki Ylönen Luokka:Suomalaiset henkilöt Luokka:Suomalaiset upseerit Luokka:Suomalaiset vakoojat Luokka:Etelä-Karjalan historia Luokka:Muolaa Luokka:Pitkä viha Luokka:Syntymävuosi tuntematon Luokka:1500-luvulla syntyneet Luokka:Vuonna 1609 kuolleet
Istro-romania

Istro-romania on romaaninen kieli, jota puhutaan Istrian niemimaan koillisosissa Kroatiassa. Kieli on rakenteellisesti erilainen kuin romanian kieli, ja se erosi muista romanialaisista kielistä 500−1 000 vuotta sitten. Kieltä ei tule sekoittaa istriotin kieleen. UNESCO on listannut istro-romanian vakavasti vaarantuneeksi kieleksi. Arviot kielen puhujien määrästä vaihtelevat 560–1 500 välillä. Kieli on lähestulkoon sammunut. == Sanasto == Sanastolliset erot suhteessa romanian kieleen näkyvät mm. istro-romanian viikonpäivien nimissä: Istro-romania Romania Suomi lur luni maanantai utorek marți tiistai sredu miercuri keskiviikko četrtoc joi torstai virer vineri perjantai simbota sâmbătă lauantai dumireca duminică sunnuntai == Lähteet == Luokka:Romaaniset kielet Luokka:Kroatian kielet
Five Live Yardbirds

Five Live Yardbirds on englantilaisen The Yardbirds -yhtyeen dedyyttialbumi vuodelta 1964. Se sisältää yhtyeen tulkinnat kymmenestä amerikkalaisesta r&b-; sekä blueskaapleesta. Levy sisältää myös joitakin varhaisia äänitteitä kitarisi Eric Claptonin kanssa. Levy on nauhoitettu Marquee Clubilla Lontoossa 20.3.1964. Columbia Records julkaisi sen Englannissa 9 kk myöhemmin. Vaikka albumia kriitikot arvostivat, se ei koskaan päässyt UK:n albumilistalle. Sitä ei koskaan julkaistu USA:ssa, mutta 4 albumin kappaletta oli mukana Yardbirdsin toisella amerikkalaisella albumilla "Having a Rave Up" == Kappaleet == === A-puoli === # # # # # === B-puoli === # * # # # # == Lähteet == Luokka:Vuoden 1964 konserttitallenteet Luokka:Vuoden 1964 esikoisalbumit Luokka:The Yardbirdsin albumit
Castlevania Adventure

Castlevania: The Adventure () on Konamin kehittämä videopeli Game Boy -käsikonsolille. Peli kuuluu Castlevania -sarjaan. Se julkaistiin vuonna 1988 Japaniin ja Amerikkaan, ja vuonna 1990 Eurooppaan. Peli oli Konamin ensimmäinen peli Game Boylle. ==Juoni== On vuosi 1576, kun verenhimoinen kreivi Dracula herää jälleen henkiin vallatakseen maailman ja tuhotakseen kaiken hyvän. Pääosassa on ensimmäisestä Castlevaniasta tutun Simon Belmontin esi-isä, Christopher Belmont, joka päättää haastaa Draculan. Ennen matkaansa kohti Draculan demonista linnaa, Castlevaniaa, hän kaivaa esille legendaarisen Vampyyrintappaja-ruoskansa. ==Kritiikki== Castlevania: The Adventure ei ollut ilmestyessään menestys, sillä se oli aikataulullisesti myöhässä ja se ilmestyi kauppojen hyllyille keskeneräisenä, mistä syystä pelissä on havaittavissa puutteita, kuten tasojen vähyys, lisäaseiden poisjääminen ja heikohko äänenlaatu. Lisäksi hahmon liikettä ei pidetty sulavana NES-alustoille tehtyihin peleihin verraten. ==Erilaisia versioita== Castlevania: The Adventure julkaistiin Japanissa ja Euroopassa värillisenä Game Boy Colorille, osana Konami GB Collection -kokoelmaa. Vuonna 2009 pelistä tehtiin uudistetumpi versio nimeltään Castlevania: The Adventure ReBirth, joka tehtiin WiiWare -pelinä Wiille. ==Muussa mediassa== IDW Publishing julkaisi vuonna 2005 pelin tarinaan pohjautuvan viisiosaisen sarjakuvan nimellä Castlevania: The Belmont Legacy. ==Lähteet== == Aiheesta muualla == * Luokka:Vuoden 1989 videopelit Luokka:Toimintaseikkailupelit Luokka:Game Boy -pelit Luokka:Nintendon julkaisemat videopelit Luokka:Castlevania
HXMT

Hard X-ray Modulation Telescope eli HXMT on Kiinan kansantasavallan röntgensatelliitti, joka laukaistaan vuonna 2012. Sen runko pohjautuu JianBing 3 kaukokartoitussatelliittiin. Sen pääinstrumentti on detektori joka koostuu 18 NaI(Tl)/CsI(Na) skintillaattorista, jonka näkökulma on 5,7°×1°. Se mittaa niin sanottua kovaa röntgensäteilyä. NaI-ilmaisimien pinta-ala on 286 cm2. Ne toimivat 20–200 keV energia-alueessa. Hanketta rahoittaa Kiinan tiede- ja teknologiaministeriö, Kiinan tiedeakatemia ja Tsinghuan yliopisto. Hankkeen ideointi tehtiin vuonna 2000. == Katso myös == * Röntgentähtitiede == Lähteet == == Aiheesta muualla == * * * Luokka:Satelliitit Luokka:Kiinan avaruustoiminta Luokka:Avaruusteleskoopit Luokka:Vuoden 2012 avaruustoiminta
Živilė Balčiūnaitė

Živilė Balčiūnaitė (s. 3. huhtikuuta 1979 Vilna) on liettualainen kestävyysjuoksija. Barcelonan EM-kilpailuissa 2010 Balčiūnaitė alun perin voitti maratonkilpailun ajalla 2.31.14. Hänen dopingnäytteensä sisälsi kuitenkin epänormaalin määrän testosteronia ja epitestosteronia. Hän sai kahden vuoden kilpailukiellon ja menetti EM-kultansa. Hän valitti kilpailukiellostaan urheilun vetoomustuomioistuimeen, joka kuitenkin hylkäsi hänen valituksensa. Balčiūnaitė jäi toistamiseen kiinni dopingista huhtikuussa 2016 ja sai kahdeksan vuoden kilpailukiellon.IAAF Newsletter 181 29.3.2017 Göteborgin EM-kilpailuissa 2006 Balčiūnaitė sijoittui maratonilla neljänneksi. Olympiamaratonilla hän on ollut neljästoista Ateenassa 2004 ja yhdestoista Pekingissä 2008. Viitattu 1.11.2010 Ensimmäisen kilpailukieltonsa jälkeen hän sijoittui Moskovan MM-kilpailuissa 2013 20:nneksi ja Zürichin EM-kilpailuissa 2014 27:nneksi. == Henkilökohtaiset ennätykset == === Ulkoradat === Matka Aika Paikka Vuosi 3 000 m 9.15,12 Tallinna 2005 5 000 m 15.55,05 Ostrava 2005 10 000 m 32.30,48 Tula 2005 Puolimaraton 1.10.23 Budapest 2005 Maraton 2.25.15 Tokio 2005 === Sisäradat === Matka Aika Paikka Vuosi 3 000 m 9.21,55 Panevežys 2001 == Lähteet == Luokka:Liettualaiset kestävyysjuoksijat Luokka:Dopingrikkomuksesta tuomitut yleisurheilijat Luokka:Dopingrikkomuksesta tuomitut liettualaiset Luokka:Vuonna 1979 syntyneet Luokka:Elävät henkilöt
NanoSail D

NanoSail D on kolmois-CubeSat-nanosatelliittiin perustuva yhdysvaltalainen aurinkopurjeen koelento. NASAn Amesin tutkimuskeskus on kehittänyt kaksi tällaista satelliittia yhteistyössä NASAn Marshallin keskuksen kanssa. Ensimmäisen laukaisu epäonnistui 3.8.2008 Falcon-raketilla. Toinen laukaisu onnistui 20. marraskuuta 2010 Kodiakinsaarelta Minotaur 4-raketilla. NanoSail-D2 erkani Fastsat-HSV satelliitista 6. joulukuuta 2010.http://www.planet4589.org/space/jsr/latest.html Satelliitista purkautuu 10 m² pinta-alainen aurinkopurje, jota voi käyttää myös satelliitin pudottamiseen ilmakehään pyrkimyksenä vähentää avaruusromua. 4-kiloinen satelliitti toimii vain viikon ajan 330 km x 685 km korkealla radalla. ==Lähteet== ==Aiheesta muualla== * http://www.crestnrp.org/nanosail/ *Gunter's Space Page: NanoSail D *NanoSail-D2 Mission Dashboard *NASA: Small Satellite Missions Luokka:CubeSat-satelliitit Luokka:Vuoden 2010 avaruustoiminta
Letov L-101

Letov L-101 oli tšekkoslovakialainen keskisuuri matkustajakone, joka suunniteltiin ja rakennettiin Letovin valtion omistukseen 24. lokakuuta 1945 siirtyneessä tehtaassa. L-101 oli alataso, sen rakenne oli kauttaaltaan metallia. Tehtaiden saneerauksessa vuonna 1948 Letov L-101 -projekti keskeytettiin. Tuolloin auto- ja lentokonetehtaan fuusioitiin CZAL-tehtaaksi. == Tiedot == * miehistö: kaksi * 12 matkustajaa * pituus 13,4 m * kärkiväli 18,1 m * korkeus 4,2 m * siipipinta-ala 41,4 m2 * tyhjäpaino 3 285 kg * lentopainpo 5 250 kg * voimalaite 2 kpl Argus As 410-mäntämoottoria, 347 kW * suurin nopeus 320 km/h * lakikorkeus 6 000 m ==Lähteet== * * Luokka:Tšekkoslovakialaiset matkustajalentokoneet Luokka:1940-luvun matkustajalentokoneet Luokka:Toteutumattomat lentokonesuunnitelmat
Steven Lindsey

Eversti Steven Wayne Lindsey (s. 24. elokuuta 1960) on NASAn astronautti ja viiden avaruussukkulalennon veteraani. Hän on kansallisuudeltaan yhdysvaltalainen. == Sotilasura == Lindsey on Yhdysvaltain ilmavoimien upseeri. Hän on toiminut hävittäjälentäjänä, lennonopettajana ja laivueen komentajana. Hän on myös koelentäjä. Lindsey on opiskellut ilmailuteknologiaa ja toiminut aseupseerina. Hän on lentänyt yli 4500 tuntia yli 50 erilaisella lentokoneella. == Avaruuslennot== Lindseyn aloitti maaliskuussa 1995 NASAn astronauttikoulutuksen. Hän toimi avaruussukkulalentojen STS-87 (1997) ja STS-95 (1998) pilottina ja lentojen STS-104 (2001) ja STS-121 (2006) komentajana. Hän toimi myös avaruussukkula Discoveryn viimeisen avaruuslennon STS-133:n (2011) komentajana. Lindsey on toiminut NASAn astronauttitoimistossa teknisissä ja johtotehtävissä. Syyskuusta 2006 lokakuuhun 2009 hän toimi astronauttitoimiston tärkeimmässä virassa, sen johtajana (Chief of the NASA Astronaut Office).http://www.nasaspaceflight.com/2006/08/rominger-resigns- lindsey-to-replace/ Lindsay on naimisissa Diane Renee Lindseyn (o.s. Trujillo) kanssa. Heillä on kolme lasta. Lindsay ilmoitti 14. heinäkuuta 2011 jättävänsä NASAn ja siirtyvän yksityisen sektorin palvelukseen.http://www.nasa.gov/home/hqnews/2011/jul/HQ_11-230_Lindsey_Leaves.html ==Lähteet== * http://www.jsc.nasa.gov/Bios/htmlbios/lindsey.html === Viitteet === ==Aiheesta muualla== *NASAn elämäkerta *Saceacts.de:n elämäkerta *Lindseyn lentoa STS-133 edeltanyt haastattelu (7.10.2010) (myös YouTube-videona, 47 min 24 s) *Lindseyn lentoa STS-121 edeltanyt haastattelu (23.2.2006) *Lindseyn lentoa STS-121 edeltanyt haastattelu (11.8.2005) Luokka:Yhdysvaltalaiset avaruuslentäjät Luokka:Vuonna 1960 syntyneet Luokka:Elävät henkilöt
Pusher

Pusher on vuonna 1996 ensi-iltansa saanut tanskalainen rikoselokuva. Se oli valtava menestys Tanskassa ja monissa muissa Euroopan maissa. Pusher oli Nicolas Winding Refnin ensimmäinen ohjaustyö, ja se oli myös ensimmäinen osa kirjailija-ohjaaja Refnin trilogiasta. == Tarina == Frank (Kim Bodnia) on huumediileri, joka välittää kamaa Kööpenhaminan melskeissä kaverinsa Tonnyn (Mads Mikkelsen) kanssa. Eräs heroiinikeikka menee Frankilta pahasti pieleen, ja hän jää velkaa huomattavan summan jugoslavialaiselle huumemafiosolle Milolle (Zlatko Burić). Frankin on kaikin keinoin yritettävä saada maksettua velkansa, joka kasvaa koko ajan, tai Milo tapattaa hänet. ==Rooleissa== ==Aiheesta muualla== * Luokka:Tanskalaiset elokuvat Luokka:Vuoden 1996 elokuvat Luokka:Rikoselokuvat Luokka:Nicolas Winding Refnin ohjaamat elokuvat Luokka:Päihdeaiheiset elokuvat
Husaariapinat

Husaariapinat (Erythrocebus) on marakattiapinoihin kuuluva apinasuku, joka elää Afrikan savanneilla. Aiemmin sukuun luettiin vain yksi laji, husaariapina (Erythrocebus patas), jolla katsottiin olevan enintään neljä alalajia, joissakin lähteissä ei yhtäkään. Vuonna 2017 tehdyssä tutkimuksessa todettiin kuitenkin, että Koillis-Afrikassa elää vähintään kaksi kuvattua mutta tunnustamatonta husaariapinalajia, joita on perusteltua pitää omina lajeinaan. Niinpä Kansainvälinen luonnonsuojeluliitto (IUCN) jakaa suvun nykyään kolmeen lajiin, joista yhdellä on lisäksi kolme alalajia. Lisätutkimuksia tarvitaan kuitenkin edelleen suvun taksonomian selvittämiseksi. == Lajit ja alalajit == Husaariapinoiden lajit ja alalajit: * Erythrocebus baumstarki * Husaariapina (Erythrocebus patas) ** Erythrocebus patas patas ** Erythrocebus patas pyrrhonotus ** Erythrocebus patas villiersi * Erythrocebus poliophaeus == Lähteet == Luokka:Marakattiapinat
Beljajev DB-LK

350 px|thumb|Beljajev DB-LK -prototyyppi Moskovassa 1940. Beljajev DB-LK (Dahl'niy Bombardirovshchik-LK eli pitkän kantaman pommikone/lentävä siipi) oli neuvostoliittolainen lentävän siiven prototyyppi vuodelta 1939. Koneen pääsuunnittelija oli Viktor Beljajev, joka oli toiminut lukuisissa ilmailuviroissa: TsAGI, AVIAVnito, Aeroflot, OMOS, AGOS, KOSOS jae Tupolevin OKB. Hän suunnitteli ja rakensi 1920-luvulta lähtien lukuisia liitokoneita, mukaan lukien lentävä siipi -konfiguraatioita. Vuonna 1934 hän suunnitteli kaksiperäpuomisen 8-paikkaisen matkustajalentokoneen. DB-LK oli kokometallinen kuorirakenteinen lentokone. Koneessa oli 2 M-88-moottoria (708,41/745,7 kW tai 950/1 000 hv). Koneessa oli neljän hengen miehistö. Koneen koelensi M. A. Nyukhtikov vuonna 1940. Koneella todettiin olevan hyvät lento-ominaisuudet, mutta turhan suuri herkkyys painopisteen aseman suhteen. Kone ei edennyt sarjatuotantoon. ==Spesifikaatio (DB-LK) == * pituus 9,8 m * kärkiväli 21,6 m * korkeus 3,7 m * siipipinta-ala 56,9 m2 * tyhjäpaino 6 004 kg * lentopaino 10 672 kg * suurin nopeus 488 km/h * kantama 2 900 kg * lakikorkeus 8 500 m * nousunopeus 6,15 m/s * aseistus 6 7,62mm ShKAS-konekivääriä ==Lähteet== * Gunston, Bill. The Osprey Encyclopaedia of Russian Aircraft 1875–1995. Osprey. 1995. ISBN 1-85532-405-9 ==Aiheesta muualla== * http://www.aviation.ru/Belyayev/ Luokka:Neuvostoliittolaiset pommikoneet Luokka:Lentävät siivet
Hukou

Hukou () tai huji () on asumisoikeutta säätelevä järjestelmä Kiinassa. Asuinpaikka määritellään rekisteröinnillä, ja paikan muuttaminen vaatii viranomaisen luvan. Ilman lupaa siirtotyöläiset ovat kaupungeissa kuin toisen luokan kansalaisia. Asumislupaan sisältyy asumiseen, terveydenhuoltoon ja lasten koulutukseen liittyviä etuja. Järjestelmään merkitään vanhempien nimet, perheen jäsenten syntymät, kuolemat, avioliitot ja -erot, osoitteenmuutokset ja koulutus. Liikkumisen kannalta tärkeintä on tieto kotipaikasta. Miljoonia toiselle paikkakunnalle muuttajia rangaistaan sillä, että heidän lapsensa eivät pääse edes yläkouluun eikä heille kuulu edes sairausvakuutusta. Järjestelmä on auttanut valvomaan suuria väestömääriä. Järjestelmän historia ulottuu noin kahden tuhannen vuoden taakse Han-dynastian aikakaudelle, jolloin hukouta käytettiin muun muassa veronkeräykseen. Nykymuotoinen hukou juontaa juurensa Mao Zedongin kommunistihallinnon päätökseen vuodelta 1958. Hukoun avulla hillittiin väestön muuttoryntäystä maaseudulta kaupunkeihin. ==Katso myös== * Ihmisoikeudet Kiinassa ==Lähteet== Luokka:Kiinan laki Luokka:Kiinalainen yhteiskunta
Vladimir Vahmistrov

Vladimir Sergejevitš Vahmistrov () (1897 Moskova –1972 Moskova) oli neuvostoliittolainen lentokonesuunnittelija. Hänen kuuluisin suunnitelmansa oli Zveno-parasiittilentokonesarja. == Lähteet == Luokka:Neuvostoliittolaiset lentokonesuunnittelijat Luokka:Vuonna 1897 syntyneet Luokka:Vuonna 1972 kuolleet
Antero Parma

Kari Antero Parma Syntynyt 1950-luvulla. Hän on suomalainen teollisuussijoittaja. Hän on perustanut sukelluslaitteita maahantuovan Polarsukelluksen sekä AVS-Yhtiöt Oy:n. Parma omistaa Olkkalan kartanon.Elina Lappalainen, Autotallista kartanon omistajaksi, Helsingin Sanomat, 2.11.2010 sivu A 6 Parma kävi kansakoulun jälkeen ammattikoulun, josta valmistui koneistaja-viilaajaksi. Nuorena alkanut sukellusharras vei hänet teknisen sukeltajan ammattiin, jossa hän tarkasti laivojen pohjia. Kun alan ammattilaislaitteita ei saanut Suomesta, hän ryhtyi tuomaan niitä maahan. Toiminta laajeni myös muiden teollisuuden laitteiden maahantuontiin, ja 1980-luvulla hän perusti AVS-Yhtiöt. Parma omisti jonkin aikaa myös Lännen Tractors -yrityksen, jonka liikevaihto lähes kolminkertaistui niiden viiden vuoden aikana, jotka hän sen omisti. hänen perustamansa Polarsukellus on Suomen tunnetuimpia sukellusvälineiden myyjiä ja alan kouluttajia. Parmalla ei ole lapsia. Hän on perustanut säätiön, joka tukee meriarkeologista luonnonsuojelua. ==Lähteet== Luokka:Suomalaiset yritysjohtajat Luokka:Syntymävuosi puuttuu Luokka:Elävät henkilöt
Lumo (lehti 2010)

Lumo oli vuonna 2010 perustettu suomalainen aikakauslehti, jonka aihepiirit liikkuivat kulttuurin alalla. Lehden kustantaja oli Classicus, jonka omistaa pianisti, ekonomi Harri Valkonen. Classicus kustantaa myös Rondo FM -radiota ja musiikkilehti Rondoa.Vesa Sirén, Turha irwiä kulttuurilehti Lumolle. Helsingin Sanomat 2.11.2010 sivu C 1 Lehteä julkaistiin kaksi numeroa, kunnes se maaliskuun 7. päivä päätettiin lakkauttaa pienen levikin ja huonon mainosmyynnin vuoksi.Kulttuurilehti LUMO lopettaa ==Lähteet== Luokka:Ilmestymästä lakanneet suomalaiset aikakauslehdet‎
Speed Metal Symphony

Speed Metal Symphony on Cacophonyn ensimmäinen studioalbumi, joka on julkaistu vuonna 1987. Vuonna 2009 albumi sijoittui sijalle 9. Guitar World -lehden artikkelissa "Top 10 Shred Albums of All Time".https://web.archive.org/web/20110528005153/http://www.guitarworld.com/top_10_shred_albums == Kappaleet == # # # # # # # == Kokoonpano == * Peter Marrino – laulu * Marty Friedman – kitara, basso * Jason Becker – kitara * Atma Anur – rummut == Aiheesta muualla == * Speed Metal Symphony discogs.com -sivustolla * == Lähteet == Luokka:Vuoden 1987 esikoisalbumit Luokka:Cacophonyn albumit
Oliivikoukkunapsija

Oliivikoukkunapsija (Oncostoma olivaceum) on Keski- ja Etelä-Amerikassa tavattava napsijoihin kuuluva varpuslintu. ==Koko ja ulkonäkö== Kooltaan oliivikoukkunapsija on noin 9 cm. Selästään laji on väriltään oliivinruskea ja siivet ovat hieman tummemmat ja niissä on kaksi keltaista juovaa. Oliivikoukkunapsijan nokka on paksu ja alaspäin taipunut. Vatsastaan lintu on väriltään vaalean ruskehtavan keltainen. Ulkonäöltään oliivikoukkunapsija muistuttaa koukkunapsijaa (Oncostoma cinereigulare), joka kuitenkin eroaa harmaan kurkkunsa perusteella. ==Levinneisyys ja elinympäristö== Oliivikoukkunapsijaa tavataan Panaman keskiosista Pohjois-Kolumbiaan. Linnun elinympäristöä ovat metsien pohjakerrosten tiheiköt ja pensaikkoiset metsien reunamaat. Laji elää melko piilottelevaa elämää yksin tai pareittain eikä liity sekaparviin. Oliivikoukkunapsijan pesä on pallomainen rakennelma, joka sijaitsee puussa oksiin tuettuna. ==Lähteet== Luokka:Napsijat
Some of These Days

”Some of These Days” on Shelton Brooksin säveltämä ja sanoittama musiikkikappale vuodelta 1910. Erityisesti Sophie Tuckerin esittämänä tunnetun laulun nuottijulkaisua on myyty yli kaksi miljoonaa kappaletta. Kappaleen ovat levyttäneet lukuisat artistit ja se on yksi varhaisimmista jazzstandardeista. Kappale synnystä kerrotaan, että Brooksilla oli pitkään mielessä tarttuva melodianpätkä, jolle hän ei pystynyt keksimään sanoja. Eräänä päivänä hän istui ravintolassa ja kuuli ohimennen mustan naisasiakkaan toteavan miespuoliselle seuralaiselleen: ”some of these days, you’re gonna miss me, honey” (jonakin päivänä tulet vielä kaipaamaan minua, kulta). Sanat sopivat Brooksin melodiaan täydellisesti, ja loput laulusta syntyi kuin itsestään. Brooks esitteli laulunsa ensimmäisenä laulaja Sophie Tuckerille, joka innostui kappaleesta niin paljon että alkoi esittää sitä heti seuraavana päivänä. ”Some of These Daysistä” tuli ennen pitkää Tuckerin tunnuskappale ja laulaja jopa nimesi vuonna 1945 kirjoitetun omaelämäkertansa sen mukaan. Tucker kirjoitti elämäkerrassaan: ”Olen laulanut kappaletta kaikilla mahdollisilla tavoilla – dramaattisena lauluna, noveltynä, tunteellisena balladina – ja kuulijat ovat aina pitäneet siitä ja pyytäneet kuulla sen.” Helena Siltala lauloi kappaleen Reino Helismaan suomentamin sanoin nimellä Näinä päivinä vuonna 1955. M. A. Numminen teki siitä omaperäisen tulkintansa kolmella kielellä – suomeksi, ruotsiksi ja saksaksi – vuonna 1970. Eugen Malmstén levytti kappaleen alkuperäiskielellä englanniksi vuonna 1974. Veikko Lavi on tehnyt kappaleesta oman suomennoksensa nimellä Elämäni kronikka, jonka hän levytti vuonna 1988. == Lähteet == == Aiheesta muualla == Luokka:Vuoden 1910 kappaleet Luokka:Jazzstandardit
Olli Mäenpää

Olli Ilmari Mäenpää (s. 2. marraskuuta 1950 Perniö) on suomalainen oikeustieteilijä ja Helsingin yliopiston hallinto-oikeuden emeritusprofessori. Häntä on pidetty hallinto- ja julkisoikeuden johtavana asiantuntijana Suomessa. == Elämä ja ura == Mäenpää kirjoitti ylioppilaaksi Salon yhteislyseosta vuonna 1970. Hän valmistui Helsingin yliopistosta oikeustieteen kandidaatiksi 1974, oikeustieteen lisensiaatiksi vuonna 1976 ja oikeustieteen tohtoriksi vuonna 1979. Lisäksi hän suoritti Harvardin yliopistossa Master of Laws -tutkinnon vuonna 1987. Mäenpää työskenteli tutkijana Helsingin yliopistossa 1976–1979 ja Suomen Akatemiassa 1979–1981. Hän toimi hallinto- oikeuden professorina Turun yliopistossa 1982–1992 ja Helsingin yliopistossa 1992–2018. Hän on myös toiminut Helsingin yliopistossa oikeustieteellisen tiedekunnan dekaanina 1998–2003 ja Kansainvälisen talousoikeuden instituutin (KATTI) johtajana 1994–1998. Mäenpää on toiminut korkeimmassa hallinto- oikeudessa ylimääräisenä virkamiehenä vuosina 1976–1979 ja määräaikaisena hallintoneuvoksena vuosina 1994 ja 2006. Hän toimi Julkisen sanan neuvoston puheenjohtajana 1999–2003, Tutkimuseettisen neuvottelukunnan jäsenenä 2001–2004, Ahvenanmaan valtuuskunnan jäsenenä 2002–2018, Yliopiston Apteekin hallituksen puheenjohtajana 2007–2017 ja Suomen Akatemian kulttuurin ja yhteiskunnan tutkimuksen toimikunnan jäsenenä 2010–2015, mukaan lukien puheenjohtajana 2013–2015. Mäenpää on ollut mukana useissa lainvalmisteluhankkeissa ja useasti kuultavana eduskunnan valiokunnissa. Hän on myös aktiivisesti kommentoinut ajankohtaisia hallinto-oikeudellisia kysymyksiä mediassa. Vuonna 2017 Mäenpää laati Yleisradion pyynnöstä raportin sen journalistisesta päätöksenteosta liittyen etenkin Terraframe-tapaukseen. Mäenpää sai Sanomalehtien liiton Sanomalehdistön kunniamitalin vuonna 2006, Suomen Valkoisen Ruusun komentajamerkin vuonna 2010, Suomalaisen Lakimiesyhdistyksen Allan Serlachius-Särkilahti -palkinnon vuonna 2015 ja Turun yliopiston kunniatohtorin arvon vuonna 2017. Hänet valittiin Pohjoismaiden hallinnollisen liiton Suomen osaston kunniajäseneksi vuonna 2012. Hänen artikkelinsa Euroopan ihmisoikeussopimus ja oikeusturvan takeet hallintoasioissa palkittiin parhaana Lakimies-aikakauskirjassa vuonna 1989 julkaistuna kirjoituksena. == Julkaisuja == * * * * * * * * * * * * * * * * == Lähteet == Luokka:Suomalaiset oikeustieteilijät Luokka:Suomalaiset professorit Luokka:Helsingin yliopiston professorit Luokka:Turun yliopiston professorit Luokka:Vuonna 1950 syntyneet Luokka:Elävät henkilöt
Colossus-luokka (taistelulaiva, 1882)

Colossus-luokka oli Britannian Kuninkaallisen laivaston kahden aluksen muodostama ironclad-taistelulaivaluokka, jonka pääaseet oli sijoitettu torneihin. Luokka oli laivaston ensimmäisen, missä aluksiin asennettiin suuret rihlatut takaaladattavat tykit. == Suunnittelu == Vuosien 1878-1879 laivasto- ohjelmaan kuuluneet alukset olivat periaatteessa suurennettuja Ajax-luokan aluksia, joiden nopeus oli hieman suurempia, raskaampi apuaseistus, kasvatettu toimintasäde ja parempi käsiteltävyys ja merenkulkuominaisuudet. Aluksissa oli otettu käyttöön uusia keksintöjä, mitkä tekivät niistä merkittävästi parempia edeltäjiinsä verrattuna. Tärkein uusi ominaisuus oli kuitenkin suustaladattivien tykkien korvaaminen takaaladattavilla. Samoin niiden rungon ja tornien suojana otettiin käyttöön komposiittiratkaisut ja lisäksi alusten rakennusmateriaalina oli pääosin teräs aiemman (valu)raudan sijasta.Gardiner, Robert s. 27 Taisteluasema oli samanlainen kuin Ajax-luokassa, mutta sen koko oli kasvatettu ja ovaalimuotoa oli täydennetty pyöristyllä sivuilla ammusten kimmottamiseksi. Asema oli 123 jalkaa pitkä ja 16 jalkaa syvä ja sen ulkoseinien suojaa oli lisätty vaimentamalla sitä korkilla. Alusten aseistuksen piti alun perin olla sama kuin Ajax-luokassa, mutta sen pääaseiksi vaihdettiin 12 tuuman takaaladattavat tykit rakennustyön aikana. Apuaseina olleet viisi kuuden tuuman BL tykkiä vaihdettiin 1898 QF tykeiksi paremman lähisuojan takaamiseksi. ==Lähteet== * * === Viitteet === *
Rakkaus alkaa aamuyöstä

Rakkaus alkaa aamuyöstä on Jarno Hiilloskorven ohjaama ja Jouni Lompolon käsikirjoittama suomalainen elokuva vuodelta 1966. Se kertoo asepalveluksesta päässeestä nuorukaisesta, joka empii, kenen kanssa seurustelussaan vakiintuisi.Pajukallio, Arto: Elokuvat. Helsingin Sanomat 2.11.2010, s. D 7. Elokuva on toinen Hiilloskorven kahdesta pitkästä ohjaustyöstä. Elli Castrén voitti elokuvasta parhaan naispääosan Jussi-palkinnon. == Näyttelijät == == Vastaanotto == Aikalaisarvioijat tyrmäsivät Lompolon käsikirjoituksen, jota ohjaaja Jarno Hiilloskorpi ei heidän mielestään onnistunut pelastamaan. Heikki Eteläpään (Uusi Suomi) mukaan se on paluuta 1940-luvulle. Erkka Lehtolan (Aamulehti) mukaan katsoja ei vakuutu filmin nuorten ongelmien todellisuudesta ja merkitsevyydestä, ja nuorten suustaan päästämä puhe on hänestä omituista. Leo Stålhammar (Suomenmaa) kuuli sen sijaan repliikit luontevina. Näyttelijöistä Elli Castrénin ja Martti Järvisen roolisuoritukset saivat Yrjö Kempiltä (Ilta-Sanomat) kiitosta, samoin Osmo Harkimon kuvaus. Lehdistöarvio. Viitattu 24.3.2014. Televisioesityksen yhteydessä Helsingin Sanomien kriitikko Arto Pajukallio piti elokuvan käsikirjoitusta kielellisesti luontevana ja ajatuksellisena, etenkin puutarhurin (Leo Jokela) pohdiskeluissa, ja kerrontaa hyvin elokuvallisena. Kriittisemmin suhtautui eräs toinen arvioija, jonka mukaan elokuva jäi ”syystäkin” samana vuonna valmistuneen elokuvan Käpy selän alla varjoon. Käpy käsittelee kriitikon mukaan nuorison asioita luontevammin.MKA: Rakkaus alkaa aamuyöstä. Viikon tv-elokuvia, Tv-maailma 12/2014, s. 12. == Lähteet == == Aiheesta muualla == * Elokuvan esittely Ylen sivulla . Luokka:Suomalaiset nuortenelokuvat Luokka:Vuoden 1966 suomalaiset elokuvat Luokka:Suomalaiset draamaelokuvat Luokka:Jussi-palkitut elokuvat
For Your Love

For Your Love on englantilaisen rockyhtyeen The Yardbirdsin albumi vuodelta 1965. == Kappaleet == A-puoli # # # # # # B-puoli # # # # # Luokka:Vuoden 1965 albumit Luokka:The Yardbirdsin albumit
Yhdysvallat olympialaisissa

Yhdysvallat on menestynein maa olympialaisten historiassa. Yhdysvallat on osallistunut olympialaisiin vuodesta 1896, poikkeuksena olympiaboikotti Moskovan olympialaisissa vuonna 1980. Nykyaikaisten olympialaisten ensimmäinen olympiavoittaja oli yhdysvaltalainen kolmiloikkaaja James Connolly. Yhdysvaltalaiset urheilijat ovat voittaneet 2 400 mitalia kesäolympialaisissa ja 281 mitalia talviolympialaisissa. Suurin osa mitaleista on voitettu yleisurheilussa (767) ja uinnissa (520). == Saavutetut mitalit == === Kesäolympialaisista === Kisat Kultaa Hopeaa Pronssia Yhteensä 1896 Ateena 11 7 2 20 1900 Pariisi 19 14 14 47 1904 St. Louis 78 82 79 239 1908 Lontoo 23 12 12 47 1912 Tukholma 25 19 19 64 1920 Antwerpen 41 27 27 95 1924 Pariisi 45 27 27 99 1928 Amsterdam 22 18 16 56 1932 Los Angeles 41 32 30 103 1936 Berliini 24 20 12 56 1948 Lontoo 38 27 19 84 1952 Helsinki 40 19 17 76 1956 Melbourne 32 25 17 74 1960 Rooma 34 21 16 71 1964 Tokio 36 26 28 90 1968 Mexico City 45 28 34 107 1972 München 33 31 30 94 1976 Montreal 34 35 25 94 1980 Moskova 1984 Los Angeles 83 60 30 173 1988 Soul 36 31 27 94 1992 Barcelona 37 34 37 108 1996 Atlanta 44 32 25 101 2000 Sydney 37 24 33 94 2004 Ateena 35 39 27 101 2008 Peking 36 38 36 110 2012 Lontoo 46 29 29 104 Yhteensä: 975 757 668 2400 === Talviolympialaisista === Kisat Kultaa Hopeaa Pronssia Yhteensä 1924 Chamonix 1 2 1 4 1928 Sankt Moritz 2 2 2 6 1932 Lake Placid 6 4 2 12 1936 Garmisch-Partenkirchen 1 0 3 4 1948 Sankt Moritz 3 4 2 9 1952 Oslo 4 6 1 11 1956 Cortina d'Ampezzo 2 3 2 7 1960 Squaw Valley 3 4 3 10 1964 Innsbruck 1 2 3 6 1968 Grenoble 1 5 1 7 1972 Sapporo 3 2 3 8 1976 Innsbruck 3 3 4 10 1980 Lake Placid 6 4 2 12 1984 Sarajevo 4 4 0 8 1988 Calgary 2 1 3 6 1992 Albertville 5 4 2 11 1994 Lillehammer 6 5 2 13 1998 Nagano 6 3 4 13 2002 Salt Lake City 10 13 11 34 2006 Torino 9 9 7 25 2010 Vancouver 9 14 13 37 2014 Sotši 9 7 12 28 Yhteensä: 96 102 83 281 == Aiheesta muualla == *
Antti Karhu

Antti Karhu (6. tammikuuta 1844 Suomenniemi – 9. maaliskuuta 1926 Suomenniemi) oli suomalainen kansanrunoilija. Antti Karhu julkaisi runojaan sanomalehtiin kirjoittamissaan Karhun kirjeissä joissa käsiteltiin myös Suomenniemen paikallisia uutisia. Antti Karhu toimi Suomenniemen kuntakokousten esimiehenä 1869-1874, 1878-1883 ja 1887-1982. == Teoksia == * Antti Karhun elämänvaiheet ja runo-kokoelma kuin myös joku hengellinen virsi : oma ylöspano. Tekijä, Lappeenranta 1893 == Kirjallisuutta == * Tyyne Nirkko-Leskelä : Antti Karhun elämäkerta ja runokokoelma. Suomenniemen kotiseutuyhdistys 2002 ISBN 951-98960-0-7 == Lähteet == * * Teoslista Fennica-tietokannasta Luokka:Suomalaiset runoilijat Luokka:Vuonna 1844 syntyneet Luokka:Vuonna 1926 kuolleet
Erik Johan Tammelin

Erik (Erkki) Johan Tammelin (sukunimi myöh. Tammio; 5. elokuuta 1861 Hämeenlinna – 15. heinäkuuta 1930 Helsinki) oli suomalainen filosofian tohtori ja kouluneuvos. Tammelinin vanhemmat olivat kirvesmies Erik Johan Tammelin ja Maria Sulander. Hän pääsi ylioppilaaksi Hämeenlinnan normaalilyseosta 1880 ja opiskeli Helsingin yliopistossa valmistuen filosofian kandidaatiksi 1884, maisteriksi 1886, lisensiaatiksi 1889 ja tohtoriksi 1890. Tammelin oli kouluhallituksen palveluksessa kouluneuvoksena ja osastopäällikkönä vuodesta 1918. Erkki Tammelin oli naimisissa vuodesta 1892 Eva Alina Silanderin kanssa. == Teoksia == Nimellä Erik Johan Tammelin: * De participiis priscæ latinitatis quæstiones syntacticæ, väitöskirja. Helsingfors 1889 * Piirteitä Indian kirjallisuuden historiasta, teoksessa Kertomus Oulun suomalaisesta lyseosta lukuvuotena 1890-1891. Oulun uusi kirjapaino, Oulu 1891 == Lähteet == * * * Teoslista Fennica-tietokannasta Luokka:Suomalaiset virkamiehet Luokka:Vuonna 1861 syntyneet Luokka:Vuonna 1930 kuolleet
Lev Tolstoin piiri

Lev Tolstoin piiri () on kunnallinen itsehallintoalue Lipetskin alueella Venäjällä. Vuonna 1928 perustetun piirin pinta-ala on 970 neliökilometriä. Asukkaita on 16 800 henkeä (vuonna 2010). Lev Tolstoin piiri sijaitsee Lipetskin alueen pohjoisosassa. Se rajoittuu Rjazanin alueeseen sekä Dankovin, Dobrojen, Lebedjanin ja Tšaplyginin piireihin. Seutu kuuluu mustanmullan vyöhykkeeseen. Pinnanmuodostukseltaan se on laaksojen ja rotkojen halkomaa ylävää tasankoa. Hyötykaivannaisia ovat hiekka, savi ja turve. Piiriin kuuluu 10 maalaiskuntaa: Domatši, Gagarino, Lev Tolstoi, Novotšemodanovo, Oktjabrski, Ostryi Kamen, Pervomaiskoje, Topki, Troitskoje ja Znamenskoje. Hallinnollinen keskus on Lev Tolstoin taajama. Asutuskeskuksia on yhteensä 39. Kaupunkiväestöä ei ole. Lev Tolstoin taajama on merkittävä rautateiden risteyspaikka. Seudun tärkein elinkeino on maatalous, joka on erikoistunut viljakasvien, herneen, rapsin, auringonkukan, maissin ja sokerijuurikkaan viljelyyn sekä maidon, lihan ja villan tuotantoon. Keskustaajamassa on elintarviketeollisuutta. Piirissä on 13 koulua ja ammattikoulu. Kulttuurilaitoksia ovat piirin kulttuuritalo, kylien kulttuuri- ja kerhotalot sekä kirjastolaitos. Keskustaajamassa on taidegalleria ja kirjailija Leo Tolstoille omistettu museo. Paikallislehtenä ilmestyy Narodnoje slovo (”Kansan sana”). ==Lähteet== ==Aiheesta muualla== * Lev Tolstoin piirin sivusto * Lev Tolstoin piiri Lipetskin alueen sivustolla *
Henrik Lennart Appelberg

Henrik Lennart Appelberg (20. heinäkuuta 1865 Pusula – 2. huhtikuuta 1924 Vaasa) oli suomalainen kansakouluntarkastaja ja ruotsin kielellä kirjoittanut runoilija. Appelbergin vanhemmat olivat kirkkoherra, rovasti Henrik Adolf Appelberg ja Laura Clementine Louise Ignatius. Hän pääsi ylioppilaaksi 1885 Turun lyseosta ja opiskeli Helsingin yliopistossa. Appelberg oli kansakouluntarkastajana Raahessa 1901–1902, Uudessakaarlepyyssä 1902–1906 ja Vaasassa vuodesta 1906 alkaen. Henrik Appelberg oli naimisissa vuodesta 1891 Signe Malmbergin kanssa. == Teoksia == * Svensk rättskrifningslära enligt Svenska Akademiens ordlista, 6:te upplagan : : för folkskolan och andra skolor samt för menige man. K. E. Holm, Helsingfors 1895 * Dikter. G. W. Edlund, Helsingfors 1896 == Lähteet == * * * Teoslista Fennica-tietokannasta Luokka:Suomalaiset virkamiehet Luokka:Suomalaiset runoilijat Luokka:Vuonna 1865 syntyneet Luokka:Vuonna 1924 kuolleet
Giri Granlund

Ingrid Hjördis (Giri) Granlund (18. marraskuuta 1894 Porvoo – 24. maaliskuuta 1932 Helsinki) oli suomalainen suomen ja ruotsin kielellä kirjoittanut kirjailija. Hän käytti nimimerkkiä Pennskaftet. Granlundin vanhemmat olivat kamarineuvos John Isidor Granlund ja Elna Elise Bade. Giri Granlund oli useiden ruotsinkielisten viikko- ja päivälehtien palveluksessa. Hän julkaisi runokokoelman Opal ja lisäksi satukokoelman. Granlund kuoli 37-vuotiaana lyhyen sairauden jälkeen.Kuolleita, Helsingin Sanomat, 27.03.1932, nro 84, s. 6, Kansalliskirjaston digitaaliset aineistot Granlund oli naimisissa vuodesta 1920 Hufvudstadsbladetin toimittajan Gustaf Johanssonin (nimimerkki Jumbo) kanssa. == Teoksia == * Opal : dikter. Söderström, Helsingfors 1918 * Månen hänger i äppelträt : Vaggvisa op. 17. nr. 3 ; text af Giri Granlund; musik af Ilmari Hannikainen. Wilhelm Hansen, København 1924 * Folkvisa : Op. 17 No. 2 ; text af Giri Granlund; musik af Ilmari Hannikainen. Wilhelm Hansen, København 1924 * Miten vuorenpeikko voitti kilpajuoksun. Satupirtti 41. WSOY 1925 * Trollkarlens öga ; teckningarna av Signe Hammarsten-Jansson. Schildt, Helsingfors 1926 * Työn ja rukouksen taiteilija : käynti Kaethe Kollwitzin luona, teoksessa Otavan joulu 1926. Otava 1926 == Lähteet == * * Wikiaineisto : Kuka kukin oli 1961 (Gustaf Johanssonin tiedot) * Teoslista Fennica- ja Libris-tietokannoista == Aiheesta muualla == * Giri Granlund : Rauha maassa ja ihmisillä hyvä tahto, Suomen Kuvalehti, 20.12.1927, nro 51-52, s. 32, Kansalliskirjaston digitaaliset aineistot * Giri Granlund : Helsingin keitaat, Suomen Kuvalehti, 28.04.1928, nro 18, s. 24, Kansalliskirjaston digitaaliset aineistot * Giri Granlund: Suomi jälleen ensimmäinen. Konekirjoitusta oppikouluissa, Suomen Kuvalehti, 03.11.1928, nro 45, s. 26, Kansalliskirjaston digitaaliset aineistot * Giri Granlund : Mihin luokkaan kuulut?, Suomen Kuvalehti, 25.05.1929, nro 21, s. 33, Kansalliskirjaston digitaaliset aineistot Luokka:Suomalaiset kirjailijat Luokka:Suomalaiset toimittajat Luokka:Vuonna 1894 syntyneet Luokka:Vuonna 1932 kuolleet
Gustaf Johansson (toimittaja)

Gustaf Alexander Johansson (11. syyskuuta 1880 Turku – 17. toukokuuta 1959 Helsinki) oli suomenruotsalainen toimittaja ja pakinoitsija nimimerkillä Jumbo. Johanssonin vanhemmat olivat merikapteeni Magnus Wilhelm Johansson ja Anna Mathilda Willgren. Hän pääsi ylioppilaaksi 1898 ja opiskeli Helsingin yliopistossa valmistuen filosofian kandidaatiksi 1901 ja maisteriksi 1907. Johansson toimi aluksi opettajana ruotsinkielisissä kouluissa Kuopiossa ja Kotkassa. Hän oli Nya svenska läroverketin opettajana Helsingissä vuodesta 1907, Helsingin kauppakoulun opettajana vuodesta 1909 ja Helsingin ruotsalaisen lyseon opettajana vuoteen 1923 saakka. Lehtialalla Johansson toimi Tammerfors Nyheterin päätoimittajana 1910–1911, Dagens Tidningin toimitussihteerinä 1912–1913 sekä Hufvudstadsbladetin toimittajana 1909 ja 1914–1959. Hän kirjoitti lehteen pakinoita nimimerkillä Jumbo. Johansson oli naimisissa vuodesta 1920 lähtien kirjailija Giri Granlundin kanssa. == Teoksia == * Jalmari Kekkonen : Praktisk läsebok för hantverks- och yrkesskolor, tekniska läroverk, folkskolornas fortsättningsklasser m.fl ; i förkortad svensk upplaga bearbetad av Gustaf A. Johansson. Otava 1914 * Jumbo berättar. Söderström, Helsingfors 1941 == Lähteet == * * * Wikiaineisto : Kuka kukin oli 1961 * Teoslista Fennica-tietokannasta == Aiheesta muualla == * Magnus Londen : Unik intervju med legendarisk kåsör Luokka:Suomalaiset toimittajat Luokka:Pakinoitsijat Luokka:Vuonna 1880 syntyneet Luokka:Vuonna 1959 kuolleet
Panasonic Lumix DMC-FZ5

Panasonic Lumix DMC-FZ5 on Panasonicin valmistama digitaalikamera, joka tuli markkinoille vuonna 2005. Se kuuluu Panasonicin FZ-sarjaan, jossa on suurella optisella zoomilla varustettuja digitaalikameroita. == Tärkeimmät ominaisuudet == *5,0 megapikselin 1/2,5" CCD-kenno *12x optinen, 4x digitaalinen zoom *1,8-tuuman TFT-näyttö (130 000 pikseliä) *Digitaalinen etsin (114 000 pikseliä) (kameran takareunassa, vasemmassa yläkulmassa) *Optinen kuvanvakain *Venus II -prosessori *Videokuvaus (320 x 240, 30 FPS) *15 kuvausohjelmaa === Kuvausohjelmat === *Program - Ohjelmoitava automaattiohjelma *Aperture Priority - Aukon säädön mahdollistava automaattiohjelma *Shutter Priority - Valotusajan säädön mahdollistava automaattiohjelma *Manual - Manuaaliohjelma *Macro - Lähikuvausautomaattiohjelma *Simple Mode - Täysautomaattiohjelma *9 valmisohjelmaa ==== Valmisohjelmat ==== *Portrait - Henkilökuvaus *Scenery - Maisemakuvaus *Sports - Urheilutapahtumien kuvaus *Panning - Panorointi *Fireworks - Ilotulitusten kuvaus *Party - Sisätiloissa otettaviin kuviin erikoistunut kuvausohjelma *Snow - Lumisiin kohteisiin erikoistunut kuvausohjelma *Night Portrait - Henkilökuvaus pimeässä *Night Scenery - Yömaisemakuvaus == Lähteet == *Panasonic Lumix DMC-FZ5 review Luokka:Digitaaliset kamerat Lumix Dmcfz5
Grímsvötn

Grímsvötn on tulivuori Islannissa Vatnajökullin jäätikön alla. Tulivuori on synnyttänyt jäätikön alle samannimisen järven. == Jäätikkövesitulvat == Jäätikönalaiset tulivuorenpurkaukset aiheuttavat yleensä jäätikköjokitulvan. Nämä purkaukset voivat sulattaa tarpeeksi jäätikköä täyttääkseen Grímsvötnin kalderan vedellä ja sen aiheuttama paine voi nostaa äkillisesti jääkantta, jolloin suuret määrät vettä pääsee poistumaan jäätikköjokitulvana. Grímsvötnin kalderaa tarkkaillaankin tarkasti. Kun vuonna 1996 sattui suuri purkaus, geologit tiesivät jo etukäteen jäätikköjokitulvan tulevan. Se tosin sattui vasta viikkoja varsinaisen purkauksen päätyttyä, mutta tarkkailun avulla Islannin ympäri kiertävä maantie Hringvegur ehdittiin sulkea ennen tulvan purkausta. Osa tiestä Skeiðará-joen sandurilla huuhtoutui pois, mutta kukaan ei vahingoittunut. == Purkaukset vuosina 1998 ja 2004 == Viikon pituinen purkaus Grímsvötnistä alkoi 28. joulukuuta 1998, mutta se ei aiheuttanut jäätikköjokitulvaa. Vuonna 2004 alkoi toinen viikon mittainen purkaus. Vulkaanista tuhkaa kulkeutui tällöin Manner-Eurooppaan saakka ja Islannin lentoliikenne häiriintyi vähäksi aikaa, mutta jäätikköjokitulvaa ei esiintynyt. == Purkaus 2011 == Tulivuori alkoi purkautua 21. toukokuuta 2011. Vuoresta nousi valkoista savua, joka kohosi yli viidentoista kilometrin korkeuteen. Norjan yleisradioyhtiö NRK:n mukaan jopa Norjassa joutuivat lentokoneet muuttamaan sen vuoksi reittiään. Islantilaistutkijat tekivät ylilentoja vuoren yli tilannearviota varten, mutta odottivat purkauksen olevan pieni tai kohtalainen ja pitivät epätodennäköisenä, että luvassa olisi ollut huhtikuun 2010 kaltaista tuhkapilveä.Islannin aktiivisin tulivuori alkoi purkautua. Yle.fi 21.5.2011, viitattu 22.5.2011. ==Lähteet== ==Aiheesta muualla== * Jatkuvasti päivittyvä kartta Islannin maanjäristyksistä Luokka:Islannin tulivuoret
Piippola (taajama)

pienoiskuva|Piippolan kirkko. Piippola on Siikalatvan kunnassa sijaitseva taajama ja entisen Piippolan kunnan kirkonkylä. Taajama sijaitsee noin 11 kilometriä kuntakeskuksesta Pulkkilasta kaakkoon päin, kantatien 88 ja seututien 800 risteyskohdassa. Se oli Piippolan kunnan kuntakeskus, kunnes vuoden 2009 alussa Piippolan, Kestilän, Pulkkilan ja Rantsilan kunnat yhdistyivät Siikalatvan kunnaksi, jonka kuntakeskukseksi tuli Pulkkilan kirkonkylä. Taajaman halki virtaa Lamujoki. Taajamassa asui vuoden 2022 lopussa 550 asukasta. Taajamassa sijaitsevat muun muassa 1770-luvulla rakennettu Piippolan kirkko, peruskoulu Pentti Haanpään koulu ja toisen asteen oppilaitos Koulutuskeskus JEDU Piippola, jonka tiloissa toimii myös Siikalatvan lukio. Piippolan kirjaston kirjavarastossa on Haanpää-huone. Taajaman eteläpuolelta lähtee Kärsämäen Saviselälle johtava Saviselkä–Piippola-museotie, joka on ollut aikaisemmin osa valtatietä 4. ==Lähteet== Luokka:Pohjois-Pohjanmaan maakunnan taajamat Luokka:Piippolan kylät Luokka:Suomen entiset kuntakeskukset Luokka:Suomen kirkonkylät
Zora Folley

Zora Folley (27. toukokuuta 1932 – 8. heinäkuuta 1972) oli yhdysvaltalainen nyrkkeilijä, joka päätyi lajin pariin liityttyään armeijaan 1948. Folley taisteli Korean sodassa ja sai viisi mitalia ennen kotiuttamistaan 1953. Sen jälkeen hän aloitti uran ammattinyrkkeilijänä ja kohtasi monia entisiä, tulevia ja hallitsevia maailmanmestareita, kuten Sonny Listonin ja Muhammad Alin. == Lähteet == * Desert Sun, 8.7.1972 == Aiheesta muualla == *Boxrec.com *The Rise and Fall of Zora Folley The Sweet Science, September 9, 2005 *After Muhammad, a Graveyard Sports Illustrated, April 3, 1967 Luokka:Yhdysvaltalaiset nyrkkeilijät Luokka:Vuonna 1932 syntyneet Luokka:Vuonna 1972 kuolleet
The Prisondream

The Prisondream oli 1997 perustettu indierockyhtye. The Prisondream oli alun perin Kauhajoella 1997 perustettu indierockyhtye. Yhtyeen perustajajäsenet olivat Jukka Kujansivu (laulu, kitara), Nuutti Palonen (rummut) ja Timo Ala- Opas (basso). Tällä kokoonpanolla yhtye osallistui Spoonriver Anthology (2000) -kokoelmalevylle. Timon siirryttyä ulkomaille opiskelemaan, basson varteen värvättiin Iiro Rantanen, joka niihin aikoihin soitti mm. Nicole -yhtyeessä. Tällä kokoonpanolla yhtye äänitti omakustannesinglen "Desires?" (2001) joka sisälsi kaksi kappaletta. Samoihin aikoihin yhtye tamperelaistui ja Nuutti ja Iiro päättivät kiireidensä vuoksi jättäytyä yhtyeestä. Jukan seuraksi mukaan tulivat mm. Cosmobilesta tuttu Jonni Kullas (basso), joka oli jo joillain keikoilla tuuraillut Iiroa, sekä mm. Sara -yhtyeestä tuttu Eetu Uusitalo (rummut). Yhtye oli osa tamperelaista TreUnion-kollektiivia, oli mukana monien skeittileffojen soundtrackeilla ja se soitti keikkoja ympäri Suomea. Vuonna 2004 julkaistiin sittemmin loppuunmyyty debyyttialbumi, "Songs Of Falling Apart", bändin vokalistin omalla Keinu [a record co.] -levymerkillä. Debyyttialbumi oli yllättävä arvostelumenestys ja sen tiimoilta yhtye keikkaili entistä ahkerammin. Levyn avausraidasta "Reader's Digest" tehtiin musiikkivideo jonka ohjasi Aleksi Koskinen. Debyyttialbumin julkaisun jälkeen värvättiin yhtyeeseen toinen kitaristi, Ville Haapajoki. Vuonna 2005 Jukeboss Records kiinnostui yhtyeestä, jonka seurauksena julkaistiin kolmiodraamanovelliin perustuva konseptialbumi "Further Away In Silence" (2006). Näihin aikoihin yhtyeen vokalisti Jukka Kujansivu vieraili myös ulkomaan keikkakitaristina mm. Bitch Alert -yhtyeen Englannin kiertueella ja taustalaulajana mm. Lapko -yhtyeen levyllä Scandal. Sittemmin yhtyettä nähtiin keikoilla siellä täällä mm. Lapkon ja Disco Ensemblen seurassa, mutta muiden kiireiden vuoksi The Prisondream hiipui hiljalleen hiljaiseloon. Yhtyeen tiettävästi viimeinen keikka nähtiin Tampereen Klubilla vuonna 2008. == Jäsenet == === Nykyiset === * Jukka Kujansivu (laulu, kitara) * Jonni Kullas (basso) * Ville Haapajoki (kitara) * Eetu Uusitalo (rummut) === Entiset === * Timo Ala-Opas (basso) * Iiro Rantanen (basso) * Nuutti Palonen (rummut) == Julkaisut == === Albumit === * Songs Of Falling Apart (2004, Keinu. [a record company]) * Further Away In Silence (2006, Jukeboss Records) === Singlet ja EP:t === * Spoonriver Anthology -split (muut yhtyeet: Cosmobile, Galdean Ur) (2000) * Desires? (2001) * The Blinding Veil -single (2006, Jukeboss Records) === Musiikkivideot === * Reader's Digest (Ohjaus, käsikirjoitus: Aleksi Koskinen, 2003) * A Promise (Ohjaus, käsikirjoitus: Jukka Kujansivu, 2006) Luokka:Suomalaiset indie rock -yhtyeet
Angaarioikeus

Angaarioikeus (myöhäislatinan angariare < kreik. angareuein, pakottaa)Otavan iso tietosanakirja, Otava 1960–1965, hakusana angaarioikeus. on kansainvälisen oikeuden käsite, joka tarkoittaa sotaakäyvän valtion oikeutta hätätilanteessa takavarikoida ja käyttää vieraan valtion tai sen kansalaisen omaisuutta, etenkin liikennevälineitä kuten laivoja. Omaisuus voi kuulua viholliselle tai liittolaiselle tai puolueettomalle valtiolle. Angaarioikeutta ovat käyttäneet puolueettomatkin valtiot. Oikeuden käyttö velvoittaa täyteen korvaukseen, mutta korvausvelvollisuuden laajuutta ei ole kansainvälisesti sovittu. Määrittelemättä on myös angaarioikeuden tunnustaminen, laajuus ja tarkka sisältö.Uusi tietosanakirja, Tietosanakirja oy 1960–1966, hakusana angaarioikeus. Haagin sopimuksessa vuodelta 1899 sallitaan angaarioikeus korvausta vastaan. Haagissa 18. lokakuuta 1907 tehty yleissopimus, joka koskee puolueettomien valtojen ja henkilöiden oikeuksia ja velvollisuuksia maasodassa, sallii sotaakäyvän valtion pakottavissa tapauksissa ja korvausta vastaan käyttää puolueettoman valtion rautateiden kalustoa. Haagissa samana päivänä tehty yleissopimus, joka koskee vihollisten kauppalaivojen kohtelua vihollisuuksien alkaessa, sallii sotaakäyvän valtion satamassa olevan vihollismaan kauppalaivan takavarikoinnin korvausta vastaan tai siten, että laiva luovutetaan sodan jälkeen korvauksetta takaisin.Haagissa 1907 tehdyt sopimukset. Suomi liittyi vuoden 1907 sopimuksiin 1924. ==Lähteet== Luokka:Kansainvälinen oikeus Luokka:Sodan lait
Snow White’s Poison Bite

Snow White's Poison Bite (SWPB) oli joensuulaislähtöinen post-hardcore-yhtye. Yhtyeen perustivat alkuvuodesta 2007 Allan "Jeremy Thirteenth" Cotterill, Juuso Puhakka, Tuomo Korander ja Teemu Leikas, basisti Jarkko Penttinen liittyi mukaan seuraavana vuonna. Loppuvudesta 2009 Juuso Puhakka jätti yhtyeen. Laulaja Allan Cotterill on syntynyt Britanniassa, mutta hän on asunut Suomessa kuusivuotiaasta asti. Muut jäsenet ovat suomalaisia. Snow White’s Poison Bite voitti toukokuussa 2008 Big Boom -bändikisan, jonka palkintona oli kolme päivää studioaikaa ja keikka Himos-festivaaleilla. toukokuussa 2009 SWPB soitti amerikkalaisen post-hardcoreyhtyeen Alesanan lämmittelijänä Helsingissä. SWPB on ollut mukana myös Music Against Drugs -kiertueella. SWPB kirjoitti alkuvuodesta 2009 sopimuksen Poko Rekords/EMI Finlandin kanssa. Helmikuussa 2009 ilmestyi SWPB:n ensimmäinen EP, Drama Through Your Stereo. 2010 SWPB kirjoitti sopimuksen Sound of Finlandin Hyeena Trax -levymerkin kanssa ja julkaisi singlet Kristy Killings sekä Valentine’s Doom, jonka sai ladata ilmaiseksi netistä. Debyyttialbumi The Story Of Kristy Killings julkaistiin 27.10.2010. Japanissa levyn julkaisi Marquee/AvalonAllaccessmagazine.com 26.5.2011 . Yhtye ilmoitti hajoamisestaan vuonna 2018. == Jäsenet == * Allan "Jeremy Thirteenth" Cotterill - laulu * Hannu Saarimaa - basso * Emil Pohjalainen - kitara * Dylan Broda - rummut == Julkaisut == === Omakustanteet/EP:t/Singlet === * Snow White’s Poison Bite (EP 2008, omakustanne) * Drama Through Your Stereo (EP 2009, Poko Rekords) * Valentine's Doom (single 2010, Sound Of Finland) * Kristy Killings (single 2010, Sound Of Finland) * The End of Prom Night (single 2010, Sound Of Finland) * Count Dracula Kid (single 2012, Victory Records) * Gruesome Gory Horror Show (single 2013, Victory Records) === Albumit === * The Story of Kristy Killings (lokakuu 2010, Sound Of Finland) * Featuring: Dr. Gruesome And the Gruesome Gory Horror Story (huhtikuu 2013, Victory Records) == Lähteet == *Keskisuomalaisen juttu SWPB:stä === Viitteet === == Aiheesta muualla == * SWPB MySpacessa *Haastattelu, Imperiumi.net Luokka:Suomalaiset rockyhtyeet
Dotaalijärjestelmä

Dotaalijärjestelmä on historiallisesta roomalaisesta yksityisoikeudesta peräisin oleva aviovarallisuusoikeudellinen oikeusperiaate, jonka mukaan kummankin puolison omistusoikeus omaan omaisuuteen säilyy avioliitossa. Miehellä on kuitenkin oikeus hallita vaimon myötäjäisiä.Uusi tietosanakirja, Tietosanakirja oy 1960–1966, hakusana dotaalijärjestelmä. Dotaalijärjestelmän vastakohta on germaaniseen oikeuteen perustuva omaisuusyhteysjärjestelmä. Siinä puolisoiden omaisuus on joko kokonaan tai osaksi yhteistä. Järjestelmää käyttävissä maissa omaisuuden vallinnasta huolehtii yleensä mies.Iso tietosanakirja, Otava 1931–1939, hakusana aviovarallisuusoikeus. Sana dotaali tarkoittaa myötäjäisiin liittyviä asioita.Uusi tietosanakirja, hakusana dotaali. ==Lähteet== Luokka:Perheoikeus